Секцыя насіла міждысцыплінарны характар і сабрала даследнікаў з розных дысцплін. У межах секцыі было разгледжана шырокае кола пытанняў, звязаных з тэалагічным асэнсаваннем вайны і міру ў цэлым, сацыяльным вучэннем цэркваў датычна вайны і міру, уплывам войнаў на самавызначэнне цэркваў, даследаваннем ролі цэркваў і асобных іх прадстаўнікоў у гістарычных канфліктах, а таксама з іх пэўнымі міфалагізаванымі вобразамі. Галоўным чынам, удзельнікі секцыі звярнулі ўвагу на сюжэты, звязаныя з міжканфесійным і царкоўна-дзяржаўным супрацьстаяннем у рэгіёне Цэнтральнай і Усходняй Еўропы, дзейнасці і становішчы цэркваў ва ўмовах Другой сусветнай вайны і “халоднай вайны”, рэлігіі і яе інструменталізацыі ва ўкраінскім канфлікце, канцэптуалізацыі ды ідэалагізацыі гістарычнай памяці, звязанай з войнамі. Каардынатарамі секцыі выступілі Наталля Васілевіч і Надзея Белякова.